**Elementi Posebnog programa stručnog usavršavanja[[1]](#footnote-1)**

1. **Uvod**
	1. ***Opšti programi stručnog usavršavanja – zakonski osnov***

Stručno usavršavanje službenika zasniva se na opštim i posebnim programima kojima se određuju oblici i sadržina usavršavanja.

Listu opštih programa stručnog usavršavanja, osim opšteg programa stručnog usavršavanja za polaganje državnog stručnog ispita, utvrđuje ministar nadležan za lokalnu samoupravu na osnovu predloga nadležnog organa državne uprave i mišljenja Saveta za stručno usavršavanje (čl. 121 Zakona). Sredstva za opšte programe stručnog usavršavanja obezbeđuju se u budžetu Republike Srbije (čl. 122). Prema članu 119 Zakona, Savet za stručno usavršavanje u JLS daje mišljenja na predloge organa državne uprave za uvođenje opštih programa stručnog usavršavanja;

* 1. ***Posebni programi stručnog usavršavanja – zakonski osnov***

Posebne programe stručnog usavršavanja donosi načelnik uprave za svaku kalendarsku godinu uz pribavljeno mišljenje Saveta. Obavezne elemente programa stručnog usavršavanja propisuje ministar nadležan za lokalnu samoupravu na predlog Saveta (čl. 121). Savet za stručno usavršavanje analizira inicijative jedinica lokalne samouprave za uvođenje opštih programa i predloge novih posebnih programa stručnog usavršavanja (čl. 119, stav 2).

**Savet za stručno usavršavanje** predlaže obavezne elemente opštih i posebnih programa stručnog usavršavanja u pogledu: metodološke celovitosti programa, planiranih efekata realizacije programa, aktuelnosti programa u odnosu na važeće propise ili planirane njihove izmene, broja i strukture korisnika programa i neophodnih kadrovskih i tehničkih uslova za realizaciju programa (čl, 119, stav 3).

1. **Elementi Posebnog programa stručnog usavršavanja**

|  |  |
| --- | --- |
| **Naziv obuke/tema** | *Navesti tačan naziv obuke* |
| **Svrha obuke** | *Navesti šta će se postići navedenom obukom* |
| **Razlozi za održavanje/ obrazloženje aktuelnosti programa** | *Navesti razloge za održavanje obuke/obrazloženje potrebe: npr. Izmena zakona, izrada nove strategije, uvedena nova usluga, utvrđena nova procedura, izmenjeni opis poslova, utvrđene individualne potrebe* |
| **Ciljna grupa** | *Navesti sve ciljne grupe kojima je ova obuka namenjena (sa svim dostupnim detaljima – npr. Funkcioneri/službenici na položaju/službenici; radna mesta za koja je obuka namenjena, lista učesnika (ukoliko je poznata)* |
| **Broj polaznika obuke** | *Očekivani broj polaznika obuke predstavlja jedan od parametara za izradu finansijskog plana stručnog usavršavanja* |
| **Posebni ciljevi obuke** | *Navesti detaljno sve posebne ciljeve koji će biti postignuti po završetku obuke* |
| **Očekivani ishodi obuke** | *Konkretna znanja, veštine i stavovi koji se unapređuju putem programa stručnog usavršavanja* |
| **Očekivani efekti obuke** | *Način na koji će se primenjivati stečena znanja, konkretan doprinos ostvarenju organizacionih i strateških ciljeva JLS. Takođe, uključiti i očekivane multiplikovane efekte (na koji način ova obuka utiče na sveukupan sistem i druge procese).* |
| **Pokazatelji za merenje efekata realizovanog programa obuke** | *Tehnike i instrumenti za merenje efekata realizacije/uspešnosti programa (pokazatelji krajnjih efekata)* |
| **Sadržaj programa stručnog usavršavanja** | *Kratak opis programa obuke - prikaz sadržaja obuke* |
| **Materijali**  | *Tip materijala koji će se koristiti (npr. PPT, priručnik, mape, dijagrami toka procesa, video materijali, uputstva za vežbe itd.)* |
| **Metode stručnog usavršavanja** | *Npr. Seminar, učenje na daljinu, mentorska obuka, razmena znanja i iskustava sa drugom JLS, obrazloženje odabranog načina stručnog usavršavanja u okviru posebnog programa obuke.* |
| **Trajanje obuke** | *Broj dana/sati neophodan za sprovođenje programa* |
| **Specifikacija pružaoca usluge** | *Neophodne kvalifikacije, opremljenost, tehnički i finansijski kapacitet potencijalnog pružaoca usluga.**Broj trenera sa detaljnim opisom neophodnih kvalifikacija i komentencija (godine iskustva, stručne kvalifikacije, reference. Itd.)**Ovo je veoma važan segment, koji služi i kao osnova za izradu specifikacija u okviru konkursne dokumentacije za javnu nabavku usluge.* |
| **Procenjena vrednost programa stručnog usavršavanje** | *Procenjena vrednost dobija se putem obračuna definisanih parametara: broj dana/sati obuke x cena po danu/satu obuke (na osnovu procene/analize tržišta) x broj trenera x broj održanih obuka* |

1. Nacrt – obavezne elemente opštih i posebnih progama obuke predlaže Savet [↑](#footnote-ref-1)